**ZALAI WALDORF ÓVODA, ÁLTALÁNOS ISKOLA ÉS AMI**

**TÉRÍTÉSI DÍJ SZABÁLYZAT 2024/2025 tanév**

1. **A MŰVÉSZETI TÉRÍTÉSI DÍJ ÉS A MŰVÉSZETI TANDÍJ MEGÁLLAPÍTÁSA**

A Zalai Waldorf Óvoda, Általános Iskola és Alapfokú Művészeti Iskola a Waldorf-kerettanterv és a helyi tanterv alapján a tantervbe integráltan a pedagógiai programjában megfogalmazott módon művészetoktatási képzést valósít meg.

Iskolánk a művészetoktatás finanszírozására – az állami rendelkezéseknek megfelelően – művészetoktatási térítési díjat / művészeti tandíjat állapít meg és szed a szülők nyilatkozata alapján, miszerint az iskolában művészeti térítési díjat vagy művészeti tandíjat választanak, amivel igénybe veszik az iskola művészeti képzését.

A Fenntartó a **művészeti térítési díj mértéké**t **évi 30.000 Ft/gyerek összegben** állapítja meg, amely összeget az Intézmény számára kell átutalni, az első félévi díjat (azaz 15.000 Ft/gyerek) 2024. november 15-ig, míg a második félévi díjat (azaz 15.000 Ft/gyerek) 2025. április 15-ig.

A **művészeti tandíj mértéké**t **évi 60.000 Ft**-ban állapítja meg, amely összeget az Intézmény számára kell átutalni, az első félévi díjat (azaz 30.000 Ft/gyerek) 2024. november 15-ig, míg a második félévi díjat (azaz 30.000 Ft/gyerek) 2025. április 15-ig.

**MENTESÜL A MŰVÉSZETOKTATÁSI TÉRÍTÉSI DÍJ FIZETÉSE ALÓL VAGY KEDVEZMÉNYT KAP:**

- a hátrányos helyzetű és a halmozottan hátrányos helyzetű tanuló,

- a gyermekvédelmi gondoskodás alatt álló tanuló,

- az árva tanuló, ha az örökbefogadók nehéz anyagi körülmények között nevelik.

Mivel a Waldorf-intézményekben osztályozás nem történik, ezért a tanulmányi eredmény a térítési díj-kedvezmények elbírálásakor nem vehető figyelembe.

Hátrányos helyzetű az a tanuló, aki a köznevelési tv. 4.§ (13) bekezdésének b) pontjában meghatározottaknak megfelel.

A tanulót megillető kedvezményről, e szabályzat rendelkezéseit figyelembe véve, a benyújtott dokumentumok alapján beiratkozáskor vagy tanév elején történő adategyeztetéskor a Fenntartó képviselője dönt. A beiratkozás után benyújtott kérelmek alapján a kedvezmények visszamenőlegesen nem érvényesíthetőek.

1. **ÉTKEZTETÉS DÍJA**

Intézményünkben az óvodában napi háromszori étkezésre, az iskolában déli meleg ebédre biztosítunk lehetőséget a gyermekek számára. A déli meleg ebédet külső szolgáltatótól vásároljuk.

Étkezési térítési díjak a 2024/2025 tanév szeptemberétől az alábbiak szerint változik:

Étkezési díj óvoda: 890 Ft/adag, iskola 790 Ft/adag.

A étkezési térítési díjak módosítására fenntartjuk a jogot a külső szolgáltató árainak, illetve óvodai étkezés esetén az alapanyagárak emelkedése esetére.

A térítési és étkezési térítési díjak befizetése minden hónapban, tárgyhó 10. napjáig készpénzben vagy az intézmény bankszámlájára átutalással történik.

**Étkezési térítési díj kedvezmények:**

1997. évi XXXI. törvény a gyermekek védelméről és a gyámügyi igazgatásról jogszabály alapján:

**21/B. §**[**190**](https://net.jogtar.hu/jr/gen/hjegy_doc.cgi?docid=99700031.TV#lbj189idd2b0)(1) **Az intézményi gyermekétkeztetést ingyenesen kell biztosítani**

*a)*[***191***](https://net.jogtar.hu/jr/gen/hjegy_doc.cgi?docid=99700031.TV#lbj190idd2b0)a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

*aa)*rendszeres gyermekvédelmi kedvezményben részesül,

*ab)*tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)*olyan családban él, amelyben három vagy több gyermeket nevelnek,

*ad)*olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

*ae)*nevelésbe vették;

*b)*az 1-8. évfolyamon nappali rendszerű iskolai oktatásban részt vevő tanuló számára, ha

*ba)*rendszeres gyermekvédelmi kedvezményben részesül, vagy

*bb)*nevelésbe vették;

*d)*az 1-8. évfolyamon felül nappali rendszerű iskolai oktatásban részt vevő tanuló számára, ha

*da)*nevelésbe vették, vagy

*db)*utógondozói ellátásban részesül.

(2) **Az intézményi gyermekétkeztetést az intézményi térítési díj 50%-os normatív kedvezményével kell biztosítani**

*a)*az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

*b)*az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés *b)*pont *ba)*alpontja alapján a tanuló nem részesül ingyenes intézményi gyermekétkeztetésben;

*c)*az (1) bekezdés *a), b)*és *d)*pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.

(3) Az (1) bekezdés *a)*pont *ac)*alpontja és (2) bekezdés *b)*pontja szerinti ingyenes vagy kedvezményes intézményi gyermekétkeztetés biztosításához közös háztartásban élőként kell figyelembe venni

*a)*a tizennyolc éven aluli,

*b)*a huszonöt évesnél fiatalabb, köznevelési intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban részt vevő vagy felsőoktatási intézményben nappali képzésben tanuló, és

*c)*életkortól függetlenül a tartósan beteg vagy súlyos fogyatékos

gyermeket, kivéve a nevelőszülőnél ideiglenes hatállyal elhelyezett gyermeket, valamint a nevelőszülőnél elhelyezett nevelésbe vett gyermeket és utógondozói ellátásban részesülő fiatal felnőttet.

(4) Az (1) bekezdés *a)*pont *ad)*alpontjában meghatározott összeg számításánál - a kérelem benyújtásának időpontjában - közös háztartásban élő családtagként kell figyelembe venni az egy lakásban együtt lakó, ott bejelentett lakóhellyel vagy tartózkodási hellyel rendelkező

*a)*szülőt, a szülő házastársát vagy élettársát,

*b)*a (3) bekezdés szerinti gyermeket,

*c)*az *a)*és *b)*pontba nem tartozó, a Ptk. családjogra irányadó szabályai alapján a szülő vagy házastársa által eltartott rokont.

(5) A családbafogadó gyám a saját és a gyámsága alatt álló gyermek tekintetében is kérheti az ingyenes vagy kedvezményes intézményi gyermekétkeztetésre való jogosultság megállapítását, ha az (1) vagy (2) bekezdésben meghatározott feltételek valamelyik gyermek tekintetében fennállnak. Az (1) bekezdés *a)*pont *ac)*alpontja és a (2) bekezdés *b)*pontja szerinti esetben a családbafogadó gyám saját gyermekeinek és a gyámsága alatt álló gyermekeknek a számát össze kell adni. A (4) bekezdés alkalmazásában szülő alatt a családbafogadó gyámot is érteni kell.

(6) Az ingyenes vagy kedvezményes intézményi gyermekétkeztetés gyermekenként csak egy jogcímen vehető igénybe.

**KÉSEDELMES FIZETŐK FELSZÓLÍTÁSA**

30 napot meghaladó fizetési késedelem esetén – amennyiben a gondviselő a fizetési késedelem tényét és okát írásban nem jelzi a Fenntartó felé – az iskola gazdasági munkatársa egyenlegközlő levél formájában felszólítást küld a késedelmes összeg feltüntetésével a gondviselőnek.

**NYILVÁNOSSÁGRA HOZATAL**

Az iskola képviselője az intézménybe felvétel iránt érdeklődő tanulókat, a gyermekek, tanulók szüleit köteles tájékoztatni az intézményben térítési díjért, tandíjért igénybe vehető szolgáltatásokról, a díjak várható alapösszegéről, valamint az e rendelet szerint – a szociális helyzet alapján – adható kedvezményekről, a díjak fizetésének szabályairól.

Ezen szabályzatot nyilvánosan elérhetővé kell tenni az Intézmény honlapján.

Zalaegerszeg, 2024. augusztus 29.

………………………………………

elnök

Zalai Waldorf Egyesület